Der laves store mængder Chardonnay i South Eastern Australia fra druer, som kan komme hvor som helst fra i et meget stort område. Det er ofte på druer, som kommer fra varme område inde i landet, der har fået kunstvanding. Vinene blandes ofte med Sémillon eller med druer fra koldere vinmarker. Det kan hjælpe med balancen i vinen. I Adelaide Hills i South Australia er luften kølet lidt ned pga. højden, mens Yarra Valley køles ned vha. kolde havstrømme sydfra. Her får du derfor ofte vine med en friskere profil og mere syre. I Margaret River i Western Australia er produktionen mindre, men kvaliteten er til gengæld høj. Her hjælper briser fra havet med at forlænge vækstsæsonen. Herfra er vinene på Chardonnay typisk medium til fede i kroppen med præg af fersken og ananas.